פירוש נוסף ערך זה עוסק במועדון כדורגל ישראלי. אם התכוונתם למשמעות אחרת, ראו הפועל אשדוד (פירושונים).

הפועל בני אשדוד בצעדת ארבעת הימים הבינלאומית בניימכן, יולי 1967
לוגו הקבוצה עד לשנת 1999
לוגו הקבוצה מהקמתה המחודשת עד לשנת 2021
**אגודת ספורט אשדוד** (ידועה בשם **הפועל ״אדומים״ אשדוד**) הוא מועדון כדורגל ישראלי מהעיר אשדוד, שבגלגולו הראשון היה קיים עד לשנת 1999 ושיחק שנים רבות בליגה הארצית, בעת היותה הליגה השנייה, אך מעולם לא העפיל לליגה הבכירה. המועדון סיים את דרכו בעקבות איחוד הקבוצה עם מכבי עירוני אשדוד והקמת קבוצה מאוחדת אחת בעיר ששמה מועדון ספורט אשדוד. בשנת 2015 הוקם המועדון מחדש.

היסטוריה
--------

הקבוצה הוקמה בשנת 1957 והשתתפה בטורנירים ובליגות לא מוסדרות עד שנת 1959. בתחילת עונת 1959/1960 נרשמה הקבוצה לליגה ג' ובשנתיים הראשונות אירחה במגרש של מושב שדה עוזיהו. מעונת 1961/1962 משחקיה הביתיים החלו להתקיים ב"מגרש המעברה" באשדוד. את עונה זו סיימה הקבוצה במקום השני והשתתפה בפלייאוף המבחן לעלייה לליגה ב', אך כשלה מול קבוצות מהמחוזות המקבילים: הפועל דימונה, הפועל בית שמש והררי תל אביב.

בעונת 1962/1963 הובסה הקבוצה 1–10 על ידי מכבי יפו במסגרת הסיבוב הרביעי של גביע המדינה. בסיום עונת 1963/1964, סיימה הקבוצה במקום הראשון בליגה ג' (מחוז דרום) ועלתה לשלב המבחנים מול הפועל דימונה. אך הדימונאים לא הופיעו להתמודדות במגרש ברחובות, ונקבע כי הפועל אשדוד תעפיל לראשונה בתולדותיה לליגה ב'.

בסיום עונת 1969/1970 נפסלה העפלתה של הקבוצה לליגה א' על ידי ההתאחדות לכדורגל, עקב חשד להטיית משחק ובמקומה עלתה הפועל בית שמש מהמקום השלישי. בסיום עונת 1970/1971 העפילה לראשונה לליגה א'.

בעונת 1975/1976 נפגשו באצטדיון הי"א קבוצות הפועל אשדוד ובית"ר אשדוד פעמיים לדרבי בליגה השנייה, בתום העונה העפילה לליגה הארצית.

הקבוצה שיחקה מספר עונות בליגה הארצית ובסיום עונת 1978/1979 נשרה לליגה א' מהמקום האחרון. בעונת 1982/1983 חזרה הקבוצה להשתתף בדרבי של אשדוד, והפעם מול מכבי עירוני אשדוד. בסיום העונה נשרה לליגה ב' מהמקום הלפני אחרון.

בסיום עונת 1986/1987 העפילה הקבוצה לליגה א' לאחר ארבע שנים של היעדרות. בסיום עונת 1988/1989 הייתה הקבוצה על סף העפלה לליגה הארצית אך לבסוף סיימה במקום השני בלבד והפסידה את העלייה להפועל ראשון לציון. שנה מאוחר יותר סיימה הקבוצה במקום הראשון בליגה א' והעפילה לליגה הארצית אחרי היעדרות בת 11 שנים.

הפועל אשדוד שיחקה בליגה הארצית במשך תשע שנים רצופות, ברובן השתתפה במאבקי התחתית, למעט פעמיים בהן נאבקה הקבוצה על העלייה לליגה הבכירה, בשנת 1995 ובשנת 1998, אך לא הצליחה בכך.

בקיץ 1999 התאחדה הקבוצה עם מכבי עירוני אשדוד לקבוצה אחת, ששמה **מועדון ספורט אשדוד**.

בקיץ 2001, כשנתיים לאחר האיחוד, הקימו מספר יוצאי הפועל אשדוד קבוצה חדשה בשם "הפועל נמל אשדוד" ורשמו אותה בליגה ג'. הסיבה העיקרית לכך הייתה חוסר שביעות רצונם של אנשים אלו מהיעלמות השם "הפועל אשדוד" ומאיחוד קבוצות הכדורגל היריבות באשדוד. בעונתה הראשונה הצליחה הקבוצה להעפיל לליגה ב', ובשתי עונתיה בליגה ב' סיימה במקום הרביעי, אך בתום העונה השנייה התפרקה עקב מחסור בתקציב.

### הקמה מחדש

באפריל 2015 הוקמה קבוצת "האדומים של אשדוד 1957", כקבוצת אוהדי הפועל אשדוד המקורית, להבדיל מקבוצה נוספת הנושאת את השם "הפועל בני אשדוד" בבעלותו של יעקב שטרית אשר מחזיק בשם "הפועל אשדוד". לאחר כחודשיים מההקמה הוחתם המאמן מוריס ז'אנו. בעבר נעשו מספר ניסיונות לאחד בין שני המועדונים, אך הדבר לא יצא לפועל, עקב אי הסכמה בין הצדדים.

ב-29 במרץ 2017 הודיעה העמותה על הצלחתה, לאחר מאבקים משפטיים, לרשום את הקבוצה תחת אגודת הפועל והורשתה להשתמש בסמל הפטיש והמגל בסמלה. למרות זאת, רשומה בהתאחדות לכדורגל כ"**אגודת ספורט אשדוד**".

ב-22 באפריל 2017 העפילה "הפועל אדומים אשדוד" לליגה ב' לאחר ניצחון 1–6 נגד מכבי קריית עקרון במחזור הנעילה של העונה. לקראת עונת 2017/2018 חתמו בקבוצה שחקנים עם עבר בליגת העל כגון: דוד רביבו, רחמים צ'קול ויאיר אזולאי ובסיום העונה העפילה לליגה א', לאחר שסיימה במקום הראשון בליגה ב', ללא הפסד במשך כל העונה.

בגביע המדינה 2019/2020 הצליחה הקבוצה לעלות לסיבוב ז', שם הוגרלה נגד הפועל עכו וניצחה 0–2 ועלתה לראשונה לסיבוב ח'. הקבוצה העפילה גם לשלב שמינית הגמר אך הפסידה 2–4 להפועל רעננה והודחה.

ב-16 בדצמבר 2019 פוטר מאמן הקבוצה, חיים לוי בטענה כי "שביעות הרצון מהיכולת הלא טובה או מרשימה של הקבוצה מאז פתיחת העונה וכן תוצאות נמוכות יחסית וניצחונות "קטנים" "כאשר במקומו מונה יובל נעים כמאמן הקבוצה.

ב-30 באפריל 2021 ניצחה הקבוצה במשחקה נגד מכבי יפו עם שער בדקה ה-96 של שחקן הקבוצה אוהד אדלשטיין. בכך הבטיחה את עלייתה לליגה הלאומית בסיום העונה 6 שנים לאחר שהוקמה מחדש ו-22 שנים לאחר ששיחקה לאחרונה, בגילגולה הקודם, בליגת המשנה. בעונת 2021/2022 מונה המאמן רוני אוואט והתפטר בדצמבר ועוזר המאמן עידן שריקי ויאיר אזולאי מונו למאמני הקבוצה. ב-1 בפברואר 2022 מונה לקבוצה נאמנת עורכת הדין ליזה חדש בעקבות מצבה הכלכלי. במרץ 2022 עלתה הקבוצה לפלייאוף העליון.

לקראת עונת 2022/2023 התאחדה הקבוצה עם בית"ר אשדוד, לאחר שהוענשה הקבוצה בהפחתת 12 נקודות בעונה הבאה בשל זיוף צ'ק. ב-10 ביולי 2022 מונה חיים לוי בשנית למאמן הקבוצה. ב-26 ביולי פוטר מתפקידו. ב-10 במרץ 2023, אחרי שהפסידה 2-0 לעירוני טבריה, נקבעה ירידת הקבוצה חזרה לליגה א'.

סגל שחקנים
----------

נכון ל-18 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | ליאור חידריאן  |
| 2 | ישראלישראל | מגן | ניב בליפנטה  |
| 4 | ישראלישראל | בלם | ישראל ראש  |
| 5 | ישראלישראל | קשר | אושרי טדלה  |
| 6 | ישראלישראל | מגן | שחר יאיר  |
| 7 | ישראלישראל | קשר | יצחק אספה  |
| 8 | ישראלישראל | קשר | נתנאל מלכה פרץ  |
| 9 | ישראלישראל | חלוץ | אחמד מצרי  |
| 10 | ישראלישראל | קשר | גל אסולין  |
| 11 | ישראלישראל | קשר | הבטמו גזאהין  |
| 14 | ישראלישראל | קשר | ליאור לינגלם  |
| 15 | ישראלישראל | חלוץ | יהב אפריאט  |

 |  | 

| מס' |  | עמדה | שם |
| --- | --- | --- | --- |
| 16 | ישראלישראל | חלוץ | בנימין צגה  |
| 18 | ישראלישראל | קשר | בנצי מושל  |
| 20 | ישראלישראל | קשר | סלאח חמדיה  |
| 21 | ישראלישראל | קשר | לירוי רביבו  |
| 24 | ישראלישראל | קשר | יורם דמקה  |
| 25 | ישראלישראל | קשר | בן אל אדרי  |
| 26 | ישראלישראל | קשר | איתי אלקסלסי  |
| 27 | ישראלישראל | קשר | אלעד שאבי  |
| 55 | ישראלישראל | שוער | עילאי שני  |
| 77 | ישראלישראל | קשר | איתי פז  |
| 99 | ישראלישראל | חלוץ | ערן לוי  |

 |

שחקנים מפורסמים
---------------

* בני לם
* בני סמדג'ה
* דב רמלר
* הרצל פיטוסי
* יגאל כהן
* יניב בן ישי
* מוריס ז'אנו
* מישל דיין
* משה גלינה
* ניסים רווח
* קובי רפואה
* רפי נידם
* שלום אביטן
* שמעון זנזורי

ראו גם
------

* הדרבי של אשדוד

קישורים חיצוניים
----------------

|  |
| --- |
| 
**עיינו גם בפורטל**

**פורטל אשדוד** הוא שער לכל הנושאים הקשורים בעיר אשדוד. בפורטל תמצאו מידע נגיש אודות ההיסטוריה של העיר, אתריה והאנשים המרכיבים אותה, הרבעים וכל מה שיש לדעת אודות אשדוד.
 |

* הפועל אשדוד, ברשת החברתית פייסבוק
* הפועל אשדוד, ברשת החברתית אינסטגרם
* הפועל אשדוד באתר ההתאחדות לכדורגל בישראל

הערות שוליים
------------

1. ↑  משחקי הסיבוב הרביעי של גביע המדינה, דבר, 20 במאי 1962
2. ↑  קריית טבעון לליגה ב' (עמוד 4), בעיתון חדשות הספורט, 15 ביוני 1964
3. ↑  תסיסה באשדוד בעקבות הענשת קבוצת הכדורגל, דבר, 7 ביוני 1970
4. ↑  בית"ר אשדוד 2 - הפועל אשדוד 2, בעיתון "מעריב" 16 בנובמבר 1975
5. ↑  הפועל אשדוד 1 - בית"ר אשדוד 0, בעיתון "מעריב" 14 במרץ 1976
6. ↑  לא לחטוף. מי צריך יותר מזה, בעיתון מעריב 13 במאי 1990
7. ↑  שחר כחלון, מתחילים לעבוד: מוריס ז'אנו מונה למאמן הפועל אשדוד באתר אשדודנט
8. ↑  רן מיארה, הקרב על הסמל האדום 30 ביוני 2016, אשדוד10
9. ↑  אדום עולה ועולה באשדוד, באתר www.hapoel.org.il
10. ↑  football - פרטי מועדון, באתר www.football.org.il
11. ↑  קובי פורטל, הפועל אדומים אשדוד העפילה לליגה ב', 22 באפריל 2017, באתר דאבל פס
12. ↑  מערכת ONE, ‏היסטוריה: אדומים אשדוד עלתה לליגה הלאומית, באתר ONE‏, 30 באפריל 2021
13. ↑  יגאל גולדשטיין, ‏אדומים ובית"ר אשדוד יתאחדו, נק' יופחתו, באתר ערוץ הספורט, 12 ביוני 2022